Marta betragtes ofte som den bedste kvindelige fodboldspiller nogensinde, og har fået kælenavnet "Pelé i skørter" af Pelé selv. Hun er kåret som Årets fodboldspiller (FIFA) fem gange i træk mellem 2006 og 2010. Hun var ligeledes, blandt de top 3 nominerede, i alle årene fra 2010 til 2014. Hun var en del af Brasiliens landshold, som vandt olympisk sølv i 2004 og Sommer-OL 2008. Hun vandt også Den Gyldne Bold ved &lt;a href="U/19-VM%20i%20fodbold%20for%20kvinder%202004"&gt;U/19-VM i fodbold for kvinder 2004&lt;/a&gt;, og vandt både den gyldne bold og den gyldne støvle ved kvindernes VM i fodbold 2007 efter at have ført Brasilien til finalen i turneringen.